
[image: ]มีเงื่อนไขหรือไม่ที่จะต้องกระดิกลิ้นในขณะอ่านอัลกุรอ่านและขณะกล่าวบทรำลึกต่างๆ (อัซการ)

คำถาม	มีเงื่อนไขหรือไม่ที่จะต้องกระดิกลิ้นในขณะอ่านอัลกุรอานหรือขณะกล่าวบทรำลึกต่างๆ ?
คำตอบ	การรำลึกถึงอัลลอฮฺผู้ทรงสูงส่งนั้น  เป็นการงานที่มีเกียรติที่สุดของมุสลิม  และมันจะไม่จำกัดเฉพาะการรำลึกด้วยลิ้นเท่านั้น  แต่มันจะเป็นการรำลึกด้วยหัวใจ  ด้วยลิ้นและอวัยวะต่างๆ ของร่างกายด้วย

· วิธีการรำลึกด้วยหัวใจนั้นก็คือการใคร่ครวญถึงโองการของอัลลอฮฺ มีความรักต่อพระองค์ ให้ความยิ่งใหญ่ต่อพระองค์  กลับเนื้อกลับตัวไปสู่พระองค์ และมีความกลัวต่อพระองค์  พร้อมทั้งมอบหมาย (ตะวักกุล) ต่อพระองค์ และสิ่งอื่นๆจากการงานต่างๆ ของหัวใจ
· ส่วนการรำลึกถึงอัลลอฮฺด้วยลิ้นนั้นก็คือการเปล่งคำพูดทุกๆคำพูด ที่ทำให้ใกล้ชิดไปยังอัลลอฮฺ  และที่สูงส่งที่สุดก็คือการกล่าวว่า
لاإله الا الله
ลาอิลาฮ่า อิลลัลลอฮฺ
(ไม่มีพระเจ้าอื่นใดที่คู่ควรแก่การเคารพสักการะอย่างแท้จริงนอกจากอัลลอฮฺเท่านั้น)

· ส่วนการรำลึกถึงอัลลอฮฺด้วยอวัยวะก็คือ ด้วยการกระทำการงานทุกอย่างที่ทำให้ใกล้ชิดต่ออัลลอฮฺ  อย่างเช่นการลุกขึ้นยืนละหมาด  การรูกั๊วะอฺ  การสุญูด  การญิฮาด (ต่อสู้ในหนทางของอัลลอฮฺ) และ[image: ]การจ่ายซะกาต  ทุกสิ่งดังกล่าวนั้นล้วนเป็นการรำลึกถึงอัลลอฮฺผู้ทรงสูงส่ง

อนึ่ง การรำลึกถึงอัลลอฮฺที่ถูกกล่าวออกมาด้วยลิ้น ดังเช่น 
· การอ่านอัลกุรอาน  
· การกล่าวตัสเบี๊ยะฮฺ (ซุบฮานัลลอฮฺ) 
· ตะฮฺมีด (อัลฮัมดุลิลลาฮฺ)  
· ตะฮฺลีล (ลาอิลาฮ่า อิลลัลลอฮฺ)  
· หรือการอ่านบทอัซการยามเช้า ยามเย็น  
· ก่อนนอน
· หรือก่อนเข้าห้องน้ำและอื่นๆ 

มีความจำเป็นจำเป็น ในการกล่าวรำลึกต่างๆนั้น จะต้องกระดิกลิ้นด้วย และจะไม่ถูกนับว่าคนคนหนึ่งได้กล่าวบทรำลึกออกไป  นอกเสียจากเมื่อเขาได้กระดิกลิ้นของเขา  
· ท่านอิหม่ามอีหม่ามมาลิก  ถูกถามถึงผู้ที่อ่านอัลกุรอานโดยที่ไม่ให้ใครคนใดคนหนึ่งได้ยิน  รวมทั้งตัวของเขาเอง  และไม่ได้กระดิกลิ้นของเขา  ท่านได้กล่าวว่า ((นี้ไม่ใช่การอ่าน แต่การอ่านนั้นคือการกระดิกลิ้นของเขา))
· ชัยคฺอุษัยมีน ถูกถามว่า จำเป็นหรือไม่ที่จะต้องกระดิกลิ้นในการอ่านกุรอ่านในขณะละหมาด  หรือเพียงพอสำหรับการรำลึกด้วยหัวใจ ?   ท่านได้ตอบว่า (( การอ่านนั้นจำเป็นจะต้องเกิดขึ้นด้วย[image: ]ลิ้น ดังนั้นเมื่อมนุษย์ได้อ่านในใจของเขาในขณะละหมาดนั้น   แท้จริงสิ่งนั้นจะไม่ได้รับการตอบแทนใดๆ  และเช่นกันไม่อนุญาตให้กล่าวมันเพียงแค่ด้วยหัวใจ  แต่จำเป็นที่จะต้องกระดิกลิ้นและขยับริมฝีปากของเขา เพราะแท้จริงมันนั้นเป็นถ้อยคำ  และมันจะไม่เกิดขึ้น นอกจากด้วยการกระดิกลิ้นและขยับบริมฝีปากทั้งสองเท่านั้น))

